·Kommissionens seneste skøn over de bevillinger, der er behov for til finansiering af markedsforanstaltninger og direkte betalinger

I henhold til disse bestemmelser kan formålsbestemte indtægter dække finansieringsbehovene for alle former for EGFL-udgifter. Indtægter, der ikke anvendes i regnskabsåret, vil automatisk blive fremført til det følgende regnskabsår .

Den 24. november 2021 vedtog Europa-Parlamentet Den Europæiske Unions almindelige budget for 2022. Budgettet til kapitel 08 02 — Den Europæiske Garantifond for Landbruget (EGFL) beløber sig til 40 365 mio. EUR i forpligtelsesbevillinger og 40 389 mio. EUR i betalingsbevillinger. Beløbene til de to typer bevillinger er forskellige, fordi der anvendes opdelte bevillinger til visse foranstaltninger, der gennemføres direkte af Kommissionen. Disse vedrører hovedsagelig salgsfremstød for landbrugsprodukter, politisk strategi samt koordinerings- og revisionsforanstaltninger.

·og skønnene over de formålsbestemte indtægter, der vil blive opkrævet i løbet af regnskabsåret.

Kommissionen tog i sit forslag til bevillinger til opførelse på EGFL's budget for 2022 hensyn til de forventede samlede formålsbestemte indtægter. For budgettet for 2022 anmodede Kommissionen om et bevillingsniveau, der er beregnet ved at trække de anslåede formålsbestemte indtægter fra det anslåede behov. Budgetmyndigheden vedtog EGFL-budgettet for 2022 under hensyntagen til de forventede formålsbestemte indtægter.

Ved udarbejdelsen af budgettet for 2022 anslog Kommissionen de disponible formålsbestemte indtægter til 551 mio. EUR. Da der ikke forventedes fremførsler fra 2021 til 2022, skønnedes det, at det fulde beløb ville blive opkrævet i løbet af regnskabsåret. Kommissionen tog højde for disse anslåede indtægter, da den anmodede om bevillinger til grundbetalingsordningen (budgetkonto 08 02 05 04). Summen af de vedtagne bevillinger og de formålsbestemte indtægter til denne ordning udgør 14 811 mio. EUR.

Bilaget til denne rapport viser den foreløbige gennemførelse af 2022-budgettet og en sammenligning med den forventede udgiftsprofil.

3.Bemærkninger til den foreløbige gennemførelse af EGFL-budgettet for 2022

I denne rapport redegøres der for den foreløbige gennemførelse af EGFL-budgettet for 2022 (for nærmere oplysninger henvises til bilaget).

De samlede foreløbige udgifter på 40 515,1 mio. EUR omfatter primært EGFL-udgifter under delt forvaltning i perioden fra den 16. oktober 2021 og den 15. oktober 2022 som anmeldt af medlemsstaterne samt nedsættelser af månedlige betalinger i løbet af regnskabsåret. De omfatter endvidere et overslag over EGFL-udgifter under direkte forvaltning på ca. 25,4 mio. EUR, der forventes afholdt frem til den 31. december 2022.

I det følgende anføres korte bemærkninger til de budgetartikler og -konti, der udviser de største afvigelser mellem de faktisk afholdte udgifter og de dertil svarende bevillinger på budgettet for 2022.

3.1.Markedsforanstaltninger

Det foreløbige forbrug af bevillinger til markedsrelaterede udgifter, der falder uden for de strategiske planer under den fælles landbrugspolitik, beløber sig til 2 977,4 mio. EUR, hvilket er 316,8 mio. EUR (11,9 procentpoint) højere end bevillingerne. Dette skyldes hovedsagelig gennemførelsen af ekstraordinære støtteforanstaltninger (budgetkonto 08 02 03 11), hvortil der ikke var afsat midler, og overførslen fra krisereserven, der ikke afspejles i alarmsystemet. Uden hensyntagen til de ekstraordinære støtteforanstaltninger (budgetkonto 08 02 03 11) ligger gennemførelsen af markedsrelaterede foranstaltninger 6,6 procentpoint (- 175.9 mio. EUR) under budgettet.

Den endelige gennemførelse af bevillingerne til POSEI og de mindre øer i Det Ægæiske Hav (eksklusive direkte betalinger) (budgetkonto 08 02 03 01) er 7,7 mio. EUR (- 3,4 procentpoint) lavere end budgetteret.

Den endelige gennemførelse af bevillingerne til "Salgsfremstød for landbrugsprodukter — enkeltlandsprogrammer under delt forvaltning" (budgetkonto 08 02 03 02) viser et underforbrug på 35,3 procentpoint (-31,4 mio. EUR). De samlede udgifter til skoleordningerne (budgetkonto 08 02 03 04) er ved udgangen af året 14,9 mio. EUR (- 8,0 procentpoint) lavere end budgetteret. For begge budgetkonti skyldes dette primært covid-19-pandemiens fortsatte konsekvenser for gennemførelsen af denne ordning.

Den endelige gennemførelse af bevillingerne til olivenolieprogrammer (budgetkonto 08 02 03 05) resulterer i et overforbrug på 11,0 procentpoint (4,7 mio. EUR).

Den endelige gennemførelse af bevillingerne til frugt og grøntsager (08 02 03 06) er 53,1 mio. EUR (-5,7 procentpoint) lavere end det budgetterede beløb på 931,0 mio. EUR.

Det endelige forbrug af bevillingerne til vin (08 02 03 07) er 75,4 mio. EUR (- 7,4 procentpoint) lavere end det budgetterede beløb på 1 026,0 mio. EUR.

For biavl (08 02 03 08) resulterer den endelige udnyttelse i et underforbrug på 13,2 procentpoint (- 7,8 mio. EUR).

Der var oprindeligt ikke afsat midler i budgettet til foranstaltninger vedrørende offentlig og privat oplagring (budgetkonto 08 02 03 10) og ekstraordinære foranstaltninger (budgetkonto 08 02 03 11). Som følge af forskellige kriser, der har ført til markedsforstyrrelser, vedtog Kommissionen delegeret forordning (EU) 2022/467 og gennemførelsesforordning (EU) 2022/470.

Medlemsstaterne gav meddelelse om 17 mio. EUR til foranstaltninger vedrørende oplagring af svinekød under budgetkonto 08 02 03 10. De gennemførte 10,2 mio. EUR under 2022-budgettet.

Efter vedtagelsen af Kommissionens delegerede forordning (EU) 2022/467 blev der afsat i alt 500 mio. EUR til budgetkontoen for ekstraordinære foranstaltninger, herunder 350 mio. EUR i bevillinger overført fra krisereserven. De resterende 142,2 mio. EUR af den samlede gennemførelse (492,2 mio. EUR) blev dækket af formålsbestemte indtægter.

3.2.Direkte betalinger